LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2013 M. LAPKRIČIO 18 D. ĮSAKYMO NR. ĮV-771 ,,DĖL KULTŪROS RĖMIMO FONDO LĖŠOMIS FINANSUOJAMŲ PROJEKTŲ TEIKIMO GAIRIŲ 2014 METAiS“ PAKEITIMO

2014 m. balandžio 28 d. Nr. ĮV-310

Vilnius

Atsižvelgdamas į Lietuvos Respublikos kultūros rėmimo fondo įstatymo 5 straipsnio 2 dalį ir Lietuvos Respublikos finansų ministerijos 2014 m. kovo 17 d. pažymą Nr. 209 ,,KRF likutis“,

p a k e i č i u Lietuvos Respublikos kultūros ministro 2013 m. lapkričio 18 d. įsakymą Nr. ĮV-771 ,,Dėl Kultūros rėmimo fondo lėšomis finansuojamų projektų teikimo gairių 2014 metais“:

1. Pakeičiu 1.2 papunktį ir jį išdėstau taip:

„1.2. 2014 metų Kultūros rėmimo fondo lėšomis finansuojamas prioritetinių veiklų rėmimo sritis ir priemones (pridedama).“

2. Pakeičiu 2 punktą ir jį išdėstau taip:

„2. N u s t a t a u, kad šio įsakymo 1.2 papunkčiu patvirtintoms 2014 metų Kultūros rėmimo fondo lėšomis finansuojamoms prioritetinių veiklų rėmimo sritims ir priemonėms numatomos lėšos ir finansavimo sąlygos nustatomos atskiru kultūros ministro įsakymu.“.

Kultūros ministras	Šarūnas Birutis

PATVIRTINTA

Lietuvos Respublikos kultūros ministro

2014 m. balandžio 28 d. įsakymu Nr. ĮV-310

2014 METŲ KULTŪROS RĖMIMO FONDO LĖŠOMIS FINANSUOJAMOS PRIORITETINIŲ VEIKLŲ RĖMIMO SRITYS IR PRIEMONĖS

Eil. Nr.	Prioritetinių veiklų rėmimo sritys ir jų priemonės	Numatoma lėšų suma, Lt
1.	Kultūros edukacija:	8 000 000,00
1.1.	Vaikams ir jaunimui skirti kultūros bei kultūrinės edukacijos projektai, meno renginiai, kuriuose dalyvauja vaikai ir jaunimas
1.2.	Jaunųjų menininkų profesinių įgūdžių tobulinimas Lietuvoje ir užsienyje, jaunųjų menininkų kūrybos projektai
1.3.	Skaitymo skatinimo iniciatyvos
1.4.	Kultūros ir meno darbuotojų kvalifikacijos tobulinimas
1.5.	Visuomenės informavimo priemonių naudojimo raštingumo ugdymas, siekiant didinti gebėjimus kritiškai vertinti ir analizuoti informaciją
1.6.	Visuomenės švietimas ir mokymasis muziejuose:
1.6.1.	Muziejų ekspozicijų ir parodų pritaikymas vaikams ir jaunimui
1.6.2.	Muziejų ekspozicijų atnaujinimas
1.6.3.	Muziejinių vertybių įsigijimas
1.6.4.	Muziejinių vertybių restauravimas ir prevencinis konservavimas
1.6.5.	Muziejinės veiklos projektai
2.	Kultūra regionuose:	8 027 738,00
2.1.	Regionų kultūros plėtra
2.2.	Lietuvoje rengiami tęstiniai prioritetiniai mėgėjų meno renginiai
2.3.	Profesionalaus meno sklaida regionuose
3.	Kultūros produktų ir paslaugų kūrimas:	24 170 000,00
3.1.	Lietuvos kūrybinių industrijų produktų kūrimas, sklaida Lietuvoje
3.2.	Meno ir kultūros kūrinių fiksavimas ir leidyba
3.3.	Profesionaliojo meno kūrinių sukūrimas ir sklaida:
3.3.1.	Scenos ir vizualiųjų menų kūrinių sukūrimas ir sklaida
3.3.2.	Valstybės stipendijos kultūros ir meno kūrėjams
3.3.3.	Meno kūrėjų organizacijų kūrybinės programos ir veikla
3.3.4.	Užsakomi sukurti scenos meno kūriniai
3.3.5	Kino sklaida Lietuvoje
3.4.	Lietuvių literatūros leidyba
3.5.	Užsienio literatūros vertimai į lietuvių kalbą ir jų leidyba
3.6.	Meno ir kultūros leidinių leidyba
3.7.	Regėjimo negalią turintiems asmenims leidinių leidyba
3.8.	Teigiamo meno poveikio žmogaus sveikatai ir socialinei gerovei skatinimas
4.	Tarptautiniai ir mobilumo projektai:	8 400 000,00
4.1.	Lietuvos kultūros sklaida užsienyje:
4.1.1.	Lietuvos kultūros ir meno sklaida užsienyje
4.1.2.	Nacionalinis paviljonas Venecijos šiuolaikinio meno bienalėje
4.2.	Tarpkultūrinio dialogo ir tarptautinių projektų įgyvendinimas Lietuvoje:
4.2.1.	Tarptautinių mainų projektų įgyvendinimas Lietuvoje
4.2.2.	Lietuvoje rengiami tęstiniai tarptautiniai meno renginiai
4.2.3.	Lietuvoje rengiami tarptautiniai muzikos atlikimo meno konkursai
4.2.4.	Užsienio kultūros ir meno organizacijų atstovų ir ekspertų vizitai į Lietuvą
4.3.	Lietuvos kultūros ir kūrybinių industrijų produktų eksportas į užsienį
4.4.	Užsienio menininkų rezidencijos Lietuvoje
4.5.	Lietuvos kultūros organizacijų, dalyvaujančių Europos Sąjungos programose, projektai
5.	Kultūros tapatumas	4 553 200,00
5.1.	Skaitmeninto kultūros paveldo sklaida
5.2.	Pilietinis, tautinis ir lituanistinis ugdymas:
5.2.1.	Pilietinio, tautinio ir lituanistinio ugdymo projektai
5.2.2.	Nauji audiovizualiniai kūriniai istorinės atminties įamžinimo tematika
5.3.	Lietuvos tremtinių ir politinių kalinių kapų ir palaidojimo vietų paieška ir tvarkymas
5.4.	Lietuvai reikšmingo kultūros paveldo, esančio užsienyje, paieška, sklaida, priežiūra, sugrąžinimas, įtraukiant į šį darbą užsienyje gyvenančius lietuvius
5.5.	Bibliotekose ir archyvuose saugomo dokumentinio paveldo restauravimas ir prevencinis konservavimas
5.6.	Etninės kultūros plėtra
5.7.	Apsaugos techninių priemonių įrengimo projektavimas sakraliniuose kultūros paveldo objektuose, siekiant išsaugoti juos ir juose esančias kultūros vertybes
5.8.	Reprezentacinių, valstybės reikšmės renginių / projektų įgyvendinimas ar dalyvavimas juose
6.	Kultūros srities bendrieji tyrimai: meno, socialiniai, taikomieji, tarpdisciplininiai	3 800 000,00
7.	IŠ VISO:	56 950 938,00